sagorsarker/bangla-wikipedia huggingface dataset:
সেরা গায়ক বিভাগে মেরিল-প্রথম আলো পুরস্কার

সেরা গায়ক বিভাগে মেরিল-প্রথম আলো পুরস্কার বাংলাদেশের গায়কদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়।
১৯৯৯ সালে প্রবর্তনের পর থেকে এখন পর্যন্ত ১১ জন গায়ক এই পুরস্কার লাভ করেছেন। তপন চৌধুরী এই বিভাগে প্রথম পুরস্কার অর্জন করেন। আসিফ আকবর এই বিভাগে সর্বাধিক ছয়বার পুরস্কার লাভ করেছেন এবং তিনি সর্বাধিক ১২ বার এই পুরস্কারের মনোনয়ন লাভ করেছেন। সাম্প্রতিক বিজয়ী প্রীতম হাসান "তুফান"-এর "লাগে উরা ধুরা" গানের জন্য এই পুরস্কার লাভ করেছেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী গায়কদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ অ্যালবাম/চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
নিন্মোক্ত গায়কবৃন্দ দুই বা ততোধিক পুরস্কার লাভ করেছেন:
নিন্মোক্ত গায়কবৃন্দ দুই বা ততোধিক মনোনয়ন লাভ করেছেন:
সেরা গায়িকা বিভাগে মেরিল-প্রথম আলো পুরস্কার

সেরা গায়িকা বিভাগে মেরিল-প্রথম আলো পুরস্কার বাংলাদেশের গায়িকাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়।
১৯৯৯ সালে প্রবর্তনের পর থেকে এখন পর্যন্ত ১০ জন গায়িকা এই পুরস্কার লাভ করেছেন। নাজমুন মুনিরা ন্যান্সি এই বিভাগে সর্বাধিক সাতবার পুরস্কার লাভ করেছেন, অন্যদিকে দিলশাদ নাহার কনা সর্বাধিক ১৩ বার এই পুরস্কারের মনোনয়ন লাভ করেছেন। সাম্প্রতিক বিজয়ী দিলশাদ নাহার কনা "তুফান" (২০২৪) চলচ্চিত্রের "দুষ্টু কোকিল" গানের জন্য এই পুরস্কার লাভ করেছেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী গায়িকাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
নিন্মোক্ত গায়িকাবৃন্দ দুই বা ততোধিক পুরস্কার লাভ করেছেন:
নিন্মোক্ত গায়িকাবৃন্দ দুই বা ততোধিক মনোনয়ন লাভ করেছেন:
ওয়ালিল হোসেন

শহীদ ওয়ালিল হোসেন যার প্রকৃত নাম আলী হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
ওয়ালিল হোসেনের জন্ম মেহেরপুর জেলার সদর উপজেলার মোনাখালী গ্রামে। তার বাবার নাম কানাই শেখ এবং মায়ের নাম আলফাতুন নেছা। তার স্ত্রীর নাম জোবেদা খাতুন। তার দুই মেয়ে। 
আনসার বাহিনীর সদস্য ছিলেন ওয়ালিল হোসেন। মুজাহিদ বাহিনীর প্রশিক্ষণও তার নেওয়া ছিল। ১৯৭১ সালে তিনি নিজ জেলাতেই কর্মরত ছিলেন। মুক্তিযুদ্ধ শুরু হলে যুদ্ধে যোগ দেন। ৩০ মার্চ-১ এপ্রিল এ কুষ্টিয়া যুদ্ধে তিনি অংশ নেন। পরে শিকারপুর সাব সেক্টরে যুদ্ধ করেন। সেপ্টেম্বর মাসের মাঝামাঝি তিনি তার দলের সঙ্গে বাংলাদেশের ভেতরে আসেন।
১৯৭১ সালে কুষ্টিয়া জেলার দৌলতপুর উপজেলার অন্তর্গত ধর্মদহের পূর্ব পাশ দিয়ে একটি রাস্তা মেহেরপুর থেকে উত্তরে প্রাগপুর হয়ে মথুরাপুর সড়কের সঙ্গে মিলিত হয়েছে। অবস্থানগত সুবিধার জন্য সেপ্টেম্বর মাসের মাঝামাঝি ধর্মদহে মুক্তিবাহিনীর ক্যাম্প স্থাপন করা হয়। এই এলাকা ছিল ৮ নম্বর সেক্টরের শিকারপুর সাব সেক্টরের অধীন এবং এটি ছিল মুক্ত এলাকা। সেখানে অবস্থানরত মুক্তিযোদ্ধারা কুষ্টিয়া জেলার বিভিন্ন স্থানে পাকিস্তানি সেনা ও রাজাকারদের ওপর গেরিলা কায়দায় আক্রমণ চালাতেন। অক্টোবর মাসের মাঝামাঝি থেকে মুক্তিযোদ্ধাদের তৎপরতা জোরদার হলে পাকিস্তান সেনাবাহিনী ওই এলাকা থেকে মুক্তিযোদ্ধাদের বিতাড়ন করার জন্য বদ্ধপরিকর হয়। তাদের এই পরিকল্পনা মুক্তিযোদ্ধাদের পক্ষে আগে থেকে জানা সম্ভব হয়নি। ১২ নভেম্বর সকালে পাকিস্তান সেনাবাহিনীর একটি দল আর্টিলারির সহায়তায় ধর্মদহে আকস্মিকভাবে আক্রমণ করে। মুক্তিযোদ্ধারা এতে মনোবল না হারিয়ে সাহসের সঙ্গে পাল্টা আক্রমণ করেন। প্রচণ্ড সম্মুখযুদ্ধ চলতে থাকে। যুদ্ধে ওয়ালিল হোসেনসহ কয়েকজন অসাধারণ বীরত্ব প্রদর্শন করেন। তাদের বীরত্বে পাকিস্তান সেনাবাহিনীর অনেক ক্ষয়ক্ষতি হয়। যুদ্ধের একপর্যায়ে ওয়ালিল হোসেনের মাথা ও বুকে গুলি লাগে। সঙ্গে সঙ্গে তিনি শেষ নিঃশ্বাস ত্যাগ করেন। এই যুদ্ধে পাকিস্তান সেনাবাহিনী ও তাদের সহযোগী রাজাকার মিলে প্রায় শতাধিক হতাহত হয়। তারা একটি মেশিনগান, বিপুলসংখ্যক বিভিন্ন অস্ত্রের গুলি এবং নানা ধরনের বিস্ফোরক ফেলে এবং হতাহতদের নিয়ে পালিয়ে যায়। মুক্তিযোদ্ধাদের পক্ষে শুধু ওয়ালিল হোসেন শহীদ হন। তিনজন মুক্তিযোদ্ধা পাকিস্তান সেনাবাহিনীর হাতে ধরা পড়েন। সহযোদ্ধারা পরে ওয়ালিল হোসেনের মরদেহ উদ্ধার করে ভারতের নদীয়া জেলার করিমগঞ্জ থানায় সমাহিত করেন।
ওশেনিড

গ্রিক পুরাণে এবং পরবর্তীতে রোমান পুরাণে ওশেনিড বা, ওকেয়ানিড (; ) হলো সমুদ্রের নিম্ফ; যারা ছিলো তিতান অকেয়ানোস এবং তেথুসের তিন সহস্র কন্যা। তাদের প্রত্যেকেই ছিলো এক একটি বিশেষ বসন্ত, নদী, সমুদ্র, হ্রদ, পুকুর, চারণভূমি, ফুল বা মেঘের তাত্ত্বিক দেবতা।
১৯১৪ সালে জিন সিবেলিয়াস "Aallottaret" ("ওশেনিডস") শিরোনামে একটি গীতিআলেখ্য লেখেন।
ক্রিস অ্যাডামস

ক্রিস্টোফার জন অ্যাডামস (; জন্ম: ৬ মে, ১৯৭০) ডার্বিশায়ারের হুইটওয়েল এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলে সংক্ষিপ্তকালের জন্য আন্তর্জাতিক ক্রিকেটে অংশগ্রহণ করেন তিনি। বর্তমানে তিনি ওলন্দাজ জাতীয় দলের অন্তর্বর্তীকালীন কোচের দায়িত্বে রয়েছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও সাসেক্সের প্রতিনিধিত্ব করেন। এছাড়াও, অস্ট্রেলিয়ান ক্যাপিটাল টেরিটরি দলের পক্ষেও খেলেছেন ‘গ্রিজলি’, ‘গ্রিজওল্ড’ ডাকনামে পরিচিত ক্রিস অ্যাডামস। দলে তিনি মূলতঃ মাঝারিসারির আক্রমণধর্মী ব্যাটসম্যানের দায়িত্ব পালন করেছেন। ডানহাতে ব্যাটিংয়ের পাশাপাশি মাঝে-মধ্যে ডানহাতে অফ ব্রেক বোলিংয়ে দক্ষতা দেখিয়েছেন। এছাড়াও, স্লিপ অঞ্চলে দারুণ ফিল্ডিং করতেন।
১৯৮৮ মৌসুমে আঠারো বছর বয়সে ডার্বিশায়ারের পক্ষে প্রথম-শ্রেণীর ক্রিকেটে অভিষেক ঘটে তার। এ দলে তিনি ১৯৯৭ মৌসুম পর্যন্ত ছিলেন। এরপর সাসেক্সে দলনেতা হিসেবে যোগ দেন। সাসেক্সের ইতিহাসে দীর্ঘকালব্যাপী অধিনায়কের দায়িত্ব পালন করার গৌরব অর্জন করেন তিনি। তার নেতৃত্বে ২০০৩, ২০০৬ ও ২০০৭ সালের কাউন্টি চ্যাম্পিয়নশীপের শিরোপা অর্জন করে সাসেক্স দল।
২০০৬ সালের শেষদিকে ইয়র্কশায়ারের অধিনায়ক ও পেশাদার ক্রিকেট পরিচালক - উভয় দায়িত্বে থাকার জন্য চার বছর মেয়াদী চুক্তিতে রাজী হন। কিন্তু অত্যন্ত নাটকীয়ভাবে ১৪ নভেম্বর স্বীয় সিদ্ধান্ত পরিবর্তন করেন। তার খেলোয়াড়ী জীবনের এ মুহূর্তে তিনি এ দায়িত্ব পালনে আগ্রহী নন। এ সিদ্ধান্তের ফলে ইয়র্কশায়ারের মনোবল ভেঙ্গে পড়ে ও সাসেক্স বিস্ময়াভূত হয়ে পড়ে।
ইংল্যান্ডের পক্ষে সংক্ষিপ্তকাল আন্তর্জাতিক ক্রিকেটাঙ্গনে অংশ নেন। মে, ১৯৯৮ থেকে জানুয়ারি, ২০০০ সাল পর্যন্ত পাঁচটি টেস্ট ও পাঁচটি একদিনের আন্তর্জাতিক খেলেন। জোহেন্সবার্গের ওয়ান্ডারার্স স্টেডিয়ামে স্বাগতিক দক্ষিণ আফ্রিকার বিপক্ষে পাঁচ টেস্টের সিরিজের প্রথম টেস্টে অভিষেক ঘটে তার। ২৫ নভেম্বর, ১৯৯৯ তারিখে অনুষ্ঠিত ঐ টেস্টে তিনি যখন ক্রিজে নামেন তখন অ্যালান ডোনাল্ড হ্যাট্রিকের প্রস্তুতি নিচ্ছিলেন। এ সময় দলের রান ছিল ২/৪। তিনি সফলতার সাথে বল মোকাবেলা করে হ্যাট্রিক ব্যর্থ করে দেন। ঐ টেস্টে ১৬ ও ১ রান তুলেন এবং উভয়ক্ষেত্রেই ম্যান অব দ্য ম্যাচের পুরস্কার লাভকারী ডোনাল্ডের বলে মার্ক বাউচারের হাতে কট বিহাইন্ডে পরিণত হন। খেলায় তার দল ইনিংস ও ২১ রানের বিরাট ব্যবধানে পরাজিত হয়েছিল। ঘরোয়া ক্রিকেটের তুলনায় টেস্টের ব্যাটিং গড় ছিল খুবই নিম্নগামী। টেস্টে মাত্র ১৩ ও ওডিআইয়ে ১৭.৭৫ গড় ছিল তার।
পূর্ববর্তী বছরে দারুণ সফলতা অর্জন করায় উইজডেন কর্তৃপক্ষ ২০০৪ সালে তাকে অন্যতম বর্ষসেরা ক্রিকেটার হিসেবে ঘোষণা করে।
১৪ সেপ্টেম্বর, ২০০৮ তারিখে তাকে সাসেক্স অধিনায়কের পদ থেকে অপসারণ করা হয়। ঐদিনই তিনি সাসেক্সকে প্রো৪০ ডিভিশন ওয়ান টাইটেলের নেতৃত্ব দিয়েছিলেন। ফলশ্রুতিতে তিনি প্রথম-শ্রেণীর ক্রিকেট থেকে অবসরের কথা ঘোষণা করেন। এরপর সাসেক্স কাউন্টি ক্রিকেট ক্লাবের ক্রিকেট ম্যানেজার হিসেবে মনোনীত হন।
১৭ জুন, ২০১৩ তারিখে অ্যাডামসকে পদচ্যুত করা হয়। একইসঙ্গে প্রথম একাদশ দলের কোচ ইয়ান সলসবারিকেও অপসারণ করা হয়।
আনিলা নাজ চৌধুরী

আনিলা নাজ চৌধুরী একজন বাংলাদেশী সঙ্গীতশিল্পী। তিনি "ক্রান্তি" ব্যান্ডদলের সাথে তার সঙ্গীত জীবন শুরু করেন। তিনি ফুয়াদের সাথে মিলে ক্রান্তি ব্যান্ড গঠন ও সুমনের সাথে "এখন আমি" দ্বৈত অ্যালবামের জন্য পরিচিতি লাভ করেন।
আনিলা ১৯৭৯ সালের ২৩ নভেম্বর ঢাকায় জন্মগ্রহণ করেন। তিনি ভিকারুননিসা নূন স্কুল এন্ড কলেজ এ পড়াশুনা করেন। ১৯৯৯ সালে এইচএসসি পাস করার পর তিনি উচ্চতর পড়াশুনার জন্য যুক্তরাষ্ট্রে চলে যান। তিনি কম্পিউটার বিজ্ঞান বিষয়ে মাউন্ট হলিউক কলেজ থেকে ব্যাচেলর ডিগ্রি ও টাফট্‌স বিশ্ববিদ্যালয় থেকে মাস্টার্স ডিগ্রি লাভ করেন। যুক্তরাষ্ট্রে থাকাকালীন আনিলা বেশ কয়েকটি ব্যান্ডদলের সাথে সম্পৃক্ত ছিলেন। এর মধ্যে নিউ-ইংল্যান্ড ভিত্তিক সঙ্গীত দল "আমরা কজন" ও সিয়াটল ভিত্তিক বাংলা সঙ্গীত দল "প্রতিধ্বনি" উল্লেখযোগ্য।
আনিলা এবং ফুয়াদ আল মুক্তাদির মিলে বাংলা রক/পপ ব্যান্ড "ক্রান্তি" গঠন করেন এবং তিনি এই ব্যান্ডের প্রধান ভোকালিস্ট ছিলেন। ২০০৪ সালে ব্যান্ডটি জি-সিরিজের ব্যানারে "ক্রান্তি" নামে একটি অ্যালবাম প্রকাশ করে। ক্রান্তি ব্যান্ডদল ভেঙ্গে গেলে তিনি ফুয়াদের অ্যালবামের জন্য গান করেন। এর মধ্যে সবচেয়ে উল্লেখযোগ্য হল ২০০৭ সালের "বন্য" অ্যালবামের "কে বাঁশি বাজায়রে"। তিনি ফুয়াদের সাথে ২০০৫ সালে "রি/ইভলূশন" অ্যালবামের "ঝিল মিল", ২০০৬ সালে "ভেরিয়েশন নং ২৫" অ্যালবামের "ডাক দিয়াছেন" এবং ফুয়াদের সঙ্গীতায়োজনে সুমনের সাথে ২০০৭ সালে "বোকা মানুষটা" অ্যালবামের "ঘুম আসেনা" ও "এখন আমি" অ্যালবামের গানে কণ্ঠ দেন। সুমনের সাথে তার দ্বৈত অ্যালবাম "এখন আমি" বাংলাদেশ ও ভারতে সর্বোচ্চ বিক্রিত অ্যালবাম ছিল। "গাইবোনা", "স্বপ্নগুলো তোমার মত", "সবার জন্য ভাবছ তুমি" চার্টের শীর্ষে ছিল। তিনি গায়ক তপুকে ফুয়াদের সাথে পরিচয় করিয়ে দেন এবং তার সাথে ২০০৮ সালে "বন্ধু ভাবো কি?" দ্বৈত অ্যালবামে গান করেন। এই অ্যালবামের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে মনোনয়ন লাভ করেন। ২০০৯ সালে তিনি তপুর সাথে "রেডিও ম্যানিয়া ভলিউম ৩" অ্যালবামের "কে আমি" গানে এবং মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" চলচ্চিত্রের "শেষ চিঠি" গানে কণ্ঠ দেন।
ফুয়াদের ২০১৫ সালের "হিট ফ্যাক্টরি" অ্যালবামে তিনি "ইতিহাস" শীর্ষক একটি গান করেন। ২০১৫ সালের জুলাই মাসে "এখন আমি" অ্যালবামের অনুবর্তী অ্যালবাম "এখন আমি ২" প্রকাশের ঘোষণা দেন। এতে গান রয়েছে ৯টি। গানের কথা লিখেছেন ও সুর করেছেন সুমন এবং সঙ্গীত পরিচালনা করেছেন রায়েফ আল হাসান রাফা। ২০১৭ সালে ৮ বছর পর তপুর সাথে "যাবে কি চলে" শীর্ষক গানে কণ্ঠ দেন।
আনিলা বেশ কিছু আন্তর্জাতিক অনুষ্ঠানে গান উপস্থাপন করেন, যেমন নিউ ইয়র্কে "আধুনিকা"র পঞ্চম বার্ষিকী, ২০০৮ সালে ঢাকায় বাংলাদেশ চীন মৈত্রী সম্মেলন কেন্দ্রে ফুয়াদের সঙ্গীতায়োজনে "ফুয়াদ লাইভ" অনুষ্ঠানের সুমনের সাথে, ২০০৯ সালে শিকাগোতে বাংলাদেশ দিবসে, ২০১০ সালে এএবিইএ বিনিয়াল সম্মেলনে, ২০১০ সালে ঢাকায় ডিজুসের পঞ্চম বার্ষিকীতে "ইন্দো-বাংলাদেশ কনসার্ট", ২০১৩ সালে টরন্টোর মারখাম থিয়েটারে "সেরেনিটি"তে, ২০১৫ সালে বেলেভ্যুর স্পৃহা ফাউন্ডেশনের "জার্নি অফ হোপ"-এ।
আনিলা তার বিশ্ববিদ্যালয় জীবনে দুই বছর মাইক্রোসফট কর্পোরেশন এ সফটওয়্যার টেস্ট ইঞ্জিনিয়ার হিসেবে কাজ করেন। বাংলাদেশে আসার পর তিনি ঢাকার নর্থ সাউথ ইউনিভার্সিটিতে লেকচারার পদে যোগ দেন। তিনি অনিকেত আহমেদের সাথে বিবাহ বন্ধনে আবদ্ধ হন। এই দম্পতির তিনটি কন্যা সন্তান রয়েছে: আরিয়া, আনুশেহ, ও আলভিনা।
সুমেরু বৃত্ত

সুমেরু বৃত্ত হচ্ছে পৃথিবীর মানচিত্রে প্রদর্শণকৃত প্রধান পাঁচটি বৃত্তের একটি যার অবস্থান সর্ব-উত্তরে।
সুমেরু বৃত্তের অবস্থান সুনির্দিষ্ট নয় যেমন, ১০ জুন ২০১৮, এটি নিরক্ষরেখার উত্তরে মেরুর দিকে ৬৬°৩৩′৪৭.২ সরে গিয়েছে।
মাওতিনি

মাওতিনি ( - "আমার জন্মভূমি") হলো ইরাকের জাতীয় সঙ্গীত।
এটি ফিলিস্তিনি কবি ইব্রাহিম তুকানের একটি জনপ্রিয় কবিতা যা প্রায় ১৯৩৪ সালে লিখেছেন এবং এতে সুর দিয়েছেন লেবাননী মোহাম্মদ ফ্লাইফেল। এটি ১৯৯৬ সাল পর্যন্ত ফিলিস্তিনের জাতীয় সঙ্গীত হিসেবে ব্যবহার করা হয় এবং পরে একে নতুন জাতীয় সঙ্গীত ফিদা'ই দ্বারা আনুষ্ঠানিকভাবে প্রতিস্থাপিত করা হয়েছে।
বাত্তির

বাত্তির () পশ্চিম তীরে অবস্থিত একটি ফিলিস্তিনি গ্রাম যা বেথেলহেম থেকে ৬.৪ কিলোমিটার পশ্চিমে এবং জেরুজালেমের দক্ষিণ-পশ্চিমে অবস্থিত।
বর্তমানে বাত্তির নামে প্রচলিত গ্রাম প্রাচীন বেতার নামে পরিচিত ছিলো। এটি ছিলো ২য় শতকের ইহুদি গ্রাম এবং দুর্গ যেখানে বার কোখবা বিদ্রোহের চূড়ান্ত যুদ্ধ সংঘটিত হয়। বাইজেন্টাইন এবং ইসলামী যুগ এবং উসমানীয় খিলাফাতের সময়ে এখানে জনবসতি ছিলো। পরবর্তীতে ব্রিটিশদের পরিচালিত শুমারিতে এখানকার সংখ্যাগরিষ্ঠ জনগোষ্ঠী ছিলো মুসলমান। বাত্তির জাফা–জেরুজালেম রেলওয়ে লাইনের ধারেই অবস্থিত যা ১৯৪৯ থেকে ছয় দিনের যুদ্ধ পর্যন্ত ইসরাইল এবং জর্ডানের মধ্যে বিশেষ কাজে ব্যবহৃত হতো। পরবর্তীতে ইজরায়েল এটা দখল করে নেয়। আগেকার দিনে শহরটি জেরুজালেম থেকে বাইত জিবরিনের পথে অবস্থিত ছিলো। ২০০৭ সালে বাত্তিরের জনসংখ্যা ছিলো ৪০০০ এবং এটি ফিলিস্তিনি জাতীয় কর্তৃপক্ষের নিয়ন্ত্রণাধীন ছিলো।
প্রাচীন বেতার (বেইতার) অঞ্চল হিসেবে বাত্তিরকে শনাক্ত করা হয়েছে। প্রাচীন স্থান "খিরবেত এল-ইয়াহুদ" (আরবি অর্থ ইহুদিদের ধ্বংসাবশেষ) এর চারপাশে আধুনিক ফিলিস্তিনি গ্রাম নির্মিত হয়। সর্বসম্মতিক্রমে এটা বেতার নামে চিহ্নিত হয় যেটা ছিলো রোমানদের বিরুদ্ধে দ্বিতীয় বিদ্রোহের শক্ত ঘাঁটি এবং এর নেতা বার খোকবা এখানে ১৩৫ শতকে মারা যায়। "প্রাচীন দুর্গ প্রাচীর আধুনিক কৃষি ছাদের মত ব্যবহৃত হতো। " গ্রামটির আরেকটি ঐতিহ্যবাহী পরিচয় হচ্ছে এটা ট্যানিক ঋষি এলাইজার অভ মোদিমের সমাধি অবস্থিত।
Battir অবস্থিত 6.4 কিমি (অনুভূমিক দূরত্ব) উত্তর-পশ্চিম Bethlehem একটি পাহাড় উপরে ওয়াদি এল-Jundi (lit. "ভ্যালি অফ দ্য সোলজার") সঞ্চালিত হয়, যা দক্ষিণ পশ্চিম মাধ্যমে যিহূদার পাহাড় থেকে উপকূলীয় সমভূমি. The ফিলিস্তিন অন্বেষণ তহবিল's "জরিপ পশ্চিমা ফিলিস্তিনের" মধ্যে 1883 বর্ণিত, শহর এর প্রাকৃতিক সুরক্ষা বলার অপেক্ষা রাখে না, তার ঘর স্ট্যান্ড উপর শিলা সোপান হচ্ছে একটি পাথুরে scarp নিচে; সুতরাং উত্তর থেকে জায়গা খুবই শক্তিশালী, যতক্ষণ না দক্ষিণ একটি সংকীর্ণ ঘাড় মধ্যে দুই গিরিখাত মাথা সংযোগ করে পার্বত্য সঙ্গে প্রধান সেতুবন্ধ. এ একটি উচ্চতায় প্রায় 760 মিটার সমুদ্রতল উপরে, Battir এর গ্রীষ্মকালে এখানে শীতপ্রধান, এবং তার শীতকালে হালকা সঙ্গে মাঝে মধ্যে তুষারপাত. বার্ষিক গড় তাপমাত্রা 16 সি.
কাজী কৃষ্ণকলি ইসলাম

কাজী কৃষ্ণকলি ইসলাম হলেন একজন বাংলাদেশী সঙ্গীতশিল্পী ও গীতিকার। তিনি ২০০৭ সালে "সূর্যে বাঁধি বাসা" অ্যালবাম দিয়ে আত্মপ্রকাশ করেন। ২০০৯ সালে তিনি এই অ্যালবামের “যাও পাখি” গানের জন্য মেরিল-প্রথম আলো পুরস্কার লাভ করেন। পরের বছর "মনপুরা" চলচ্চিত্রে “যাও পাখি বলো তারে” গানে কণ্ঠ দিয়ে তিনি প্রথমবারের মত শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
কৃষ্ণকলির জন্মনাম ছিল কাজী শ্রাবন্তী ইসলাম। তিনি যখন ছোট তখন খুলনায় এক রবীন্দ্রজয়ন্তীতে শান্তিদেব ঘোষ “কৃষ্ণকলি আমি তারে বলি” গানটি গেয়েছিলেন। সেখান থেকে তার মা মেহেরুননেসার নামটি ভালো লাগে এবং মেয়ের নাম পরিবর্তন করে রাখেন কাজী কৃষ্ণকলি ইসলাম। কৃষ্ণকলি খুলনায় বেড়ে উঠেন। তার মা খুলনার একটি কলেজের বাংলার শিক্ষক। তিনি বাম রাজনীতি ও নকশাল আন্দোলনের সাথে যুক্ত ছিলেন। এছাড়া তিনি ছাত্র জীবনে জাতীয় পর্যায়ের অ্যাথলেট ছিলেন। কৃষ্ণকলির গানে হাতেখড়ি হয় তার মায়ের কাছে। পরে তিনি তালিম নেন ওয়াহিদুল হকের কাছে। তার মায়ের ইচ্ছা ছিল মেয়ে শাস্ত্রীয় সঙ্গীত শিখুক কিন্তু কৃষ্ণকলির পছন্দ ছিল রবীন্দ্র সঙ্গীত। তিনি সাধন ঘোষের কাছে রবীন্দ্র সঙ্গীত এবং বসুদেব বিশ্বাসের কাছে শাস্ত্রীয় সঙ্গীতের তালিম নেন। পরে ১৯৯৮ সালে তিনি ছায়ানটে রবীন্দ্র সঙ্গীত বিভাগে ভর্তি হন এবং তিনি বছর রবীন্দ্র সঙ্গীতের তালিম নেন।
কৃষ্ণকলির প্রথম একক অ্যালবাম "সূর্যে বাঁধি বাসা" বেঙ্গল মিউজিকের ব্যানারে ২০০৭ সালে প্রকাশিত হয়। অ্যালবামটির সঙ্গীত পরিচালনা করেছেন শায়ান চৌধুরী অর্ণব। এই অ্যালবামের "যাও পাখি" গানের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে প্রথমবারের মত মনোনয়ন পান এবং পুরস্কার লাভ করেন। ২০০৯ সালে তিনি গিয়াস উদ্দিন সেলিম পরিচালিত "মনপুরা" চলচ্চিত্রে "যাও পাখি বলো তারে" গানে কণ্ঠ দেন এবং চন্দনা মজুমদারের সাথে যৌথভাবে শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
তার দ্বিতীয় একক অ্যালবাম "আলোর পিঠে আঁধার" ২০১১ সালের ফেব্রুয়ারি মাসে জি-সিরিজের ব্যানারে প্রকাশিত হয়। এতে মোট গান রয়েছে ৮টি। সব কয়টি গানের কথা লিখেছেন ও সুর তিনি নিজেই এবং সঙ্গীত পরিচালনা করেছেন অর্ক সুমন ও রোকন ইমন। এতে গায়ক বব মার্লের অনুকরণে একটি গান ও একটি আরাধনা সঙ্গীত রয়েছে। এই অ্যালবামের জন্য তিনি ১৪তম মেরিল-প্রথম আলো পুরস্কারে দ্বিতীয়বারের মত শ্রেষ্ঠ গায়িকার পুরস্কারে মনোনয়ন লাভ করেন। পরের বছর অক্টোবরে তার তৃতীয় একক অ্যালবাম "বুনোফুল" প্রকাশিত হয়। এতে মোট ৯টি গান রয়েছে, যার মধ্যে ২টি সাঁওতালি গান রয়েছে। গান দুটি হল "ফুলগাছটি লাগাইছিলাম" ও "কালো জলে কুজলা তালে"। অ্যালবামটি প্রকাশ করে বেঙ্গল মিউজিক। ২০১৪ সালে মাসরম এন্টারটেইনমেন্ট অনলাইনে অ্যালবামটি প্রকাশ করে। এই অ্যালবামের জন্য তিনি ১৫তম মেরিল-প্রথম আলো পুরস্কারে তৃতীয়বারের মত শ্রেষ্ঠ গায়িকা বিভাগে মনোনীত হন। ২০১৬ সালে তিনি তার চতুর্থ একক অ্যালবামের কাজ শুরু করেন। এছাড়া তিনি গিয়াস উদ্দিন সেলিম পরিচালিত "স্বপ্নজাল" চলচ্চিত্রে "থেমে থাকে উদাস দুপুর" গানে কণ্ঠ দিয়েছেন। গানটির সঙ্গীত পরিচালনা করেছেন শায়ান চৌধুরী অর্ণব।
কৃষ্ণকলি ২০১০ সালে সঙ্গীত পরিচালক ও গিটারিস্ট অর্ক সুমনের সাথে বিবাহ বন্ধনে আবদ্ধ হন। অর্ক 'সমগীত' গানের দলের সাথে গান করেন এবং কৃষ্ণকলির সাথে গিটার বাজান।
তুরস্কে উইকিপিডিয়া বন্ধকরণ

তুরস্ক সরকার ২০১৭ সালের ২৯ এপ্রিল সকল ভাষার উইকিপিডিয়ার অনলাইন একসেসে বন্ধ করে দেয়। ১৫ জানুয়ারী ২০২০ পর্যন্ত এই নিষিদ্ধ্বকরণ বহাল থাকে। তুর্কি আইন নং ৫৬৫১ অনুসারে এই সীমাবদ্ধতা আরোপ করা হয়। এর কারণ হিসেবে উইকিপিডিয়ার ইংরেজি ভার্সনের একটি নিবন্ধে তুরস্ককে ইসলামিক স্টেট এবং আল-কায়েদার স্পন্সর হিসেবে উল্লেখ করাকে দর্শানো হয়। পরবর্তীতে তুর্কি তথ্য ও যোগাযোগ প্রযুক্তি কর্তৃপক্ষ কয়েকটি নিবন্ধ সম্পাদনা করার অনুরোধ জানালেও তা অগ্রাহ্য করা হয়। ২০১৯ সালের ২৬ ডিসেম্বর তুরস্কের সাংবিধানিক আদালত রায় দেয় যে উইকিপিডিয়ার নিষিদ্ধকরণ মানবাধিকার আইন লঙ্ঘন করেছে এবং আদালত এটি প্রত্যাহারের আদেশ দেয়।
এরপর ২০২০ সালের ১৫ জানুয়ারি তুরস্কে উইকিপিডিয়ার ব্লক প্রত্যাহার করা হয়।
উইকিপিডিয়ার তুর্কী ভাষার সংস্করণ তুর্কী উইকিপিডিয়া ২০০২ সালে যাত্রা শুরু করে এবং 2025 পর্যন্ত এতে নিবন্ধ সংখ্যা টি এবং জন ব্যবহারকারী, জন প্রশাসক ও টি ফাইল আছে; অধিকন্তু তুর্কী উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা টি।
অশোকনগর রোড রেলওয়ে স্টেশন

অশোকনগর রোড রেলওয়ে স্টেশন শহরের একটি প্রাথমিক রেল হাব সাধারণত এখানকার মানুষেরা এই রেলওয়ে স্টেশনকেই ব্যবহার করেন কলকাতা শহর ও শহরতলিতে আসার জন্য। এই স্টেশনের ব্যস্ততম সময় হল সকালবেলা এবং সন্ধ্যেবেলা।এই স্টেশনে ২ টি প্লাটফর্ম রয়েছে এর ।এই প্লাটফর্ম দুটি পার্শীয় প্লাটফর্ম। এই রেলওয়ে স্টেশন দিয়ে প্রতিদিন ৩৫ জোড়া ট্রেন চলাচল করে(২০১৫)।
স্টেশনটি সমুদ্র সমতল থেকে প্রায় ৯ মিটার উচুতে অবস্থিত।
স্টেশনটি অশোকনগর কল্যাণগড় পৌরসভার অন্তর্গত।ওই স্টেশনটির পূর্ববর্তী স্টেশন হল গুমা ও পরবর্তী স্টেশন হল হাবরা রেলওয়ে স্টেশন।স্টেশনটি বৃহত্তর হাবরা বা হাবরা নগর বা হাবরা শহরপুঞ্জের অন্তর্গত।
অশোকনগর রোড রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৭২ সালে এই রেলপথে বৈদ্যুতীকরণের কাজ সম্পূর্ণ হয়েছিল।
হাবিব গ্রুপ

হাবিব গ্রুপ একটি বিশিষ্ট বাংলাদেশী শিল্প প্রতিষ্ঠান। ১৯৪৭ সালে চট্টগ্রামে এটি প্রতিষ্ঠিত হয়, এতে ২০০০০ এরও বেশি লোক নিয়োজিত রয়েছে। এটি বস্ত্র, সিমেন্ট, ইস্পাত, রিয়েল এস্টেট, বীমা এবং ব্যাংকিং ব্যবসায় পরিচালনা করে। তাছাড়াও এটি রিজেন্ট এয়ারওয়েজের মূল সংস্থা, এটি বাংলাদেশী একটি প্রাইভেট এয়ারলাইন(যা বন্ধ হয়ে গেছে), এবং রিজেন্ট পাওয়ার লিমিটেডেরও মূল সংস্থা, যেটি একটি পাওয়ার জেনারেটিং কোম্পানি।
কানাডীয় রকি পর্বতের উদ্যানসমূহ বিশ্ব ঐতিহ্যবাহী স্থান

কানাডিয়ান রকি মাউন্টেন উদ্যানসমূহ কানাডিয়ান রকিজ-এ অবস্থিত একটি ইউনেস্কো বিশ্ব ঐতিহ্যবাহী স্থান। এর মধ্যে আছে চারটি জাতীয় উদ্যান, যথা -
তিনটি ব্রিটিশ কলম্বিয়া প্রাদেশিক উদ্যান, যথা -
উদ্যানগুলিতে পাহাড়, হিমবাহ, উষ্ণ প্রস্রবণ ও উত্তর আমেরিকান প্রধান নদীর উৎস আছে, যথা -
এলাকাটি এর প্রাকৃতিক সৌন্দর্য ও জীব বৈচিত্রের জন্য বিখ্যাত। এর মধ্যে বুরগিজ শেল নামক একটি জায়গা আছে, যা একক ভাবে ১৯৮০-১৯৮৪ বিশ্ব ঐতিহ্যবাহী স্থান ছিল, কানাডিয়ান রকি মাউন্টেন উদ্যানসমূহতে অন্তর্ভুক্তির আগে।
দক্ষিণ এশিয়া কৃত্রিম উপগ্রহ

দক্ষিণ এশিয়া কৃত্রিম উপগ্রহ, যা জিএসএটি-৯ নামে পরিচিত, একটি ভূ-সমলয় যোগাযোগ এবং আবহাওয়া উপগ্রহ, যা দক্ষিণ এশীয় আঞ্চলিক সহযোগিতা সংস্থার (সার্ক) সদস্য দেশগুলির জন্য ভারতের ভারতীয় মহাকাশ গবেষণা সংস্থা (ইসরো) দ্বারা পরিচালিত হয়। কৃত্রিম উপগ্রহটি যোগাযোগ ও দুর্যোগ মোকাবেলায় দক্ষিণ এশিয়ার দেশগুলোকে সহায়তা করবে। ২০১৭ সালের ৫ মে এই কৃত্রিম উপগ্রহ মহাকাশে উৎক্ষেপ করা হয়। ২০১৪ সালে নেপালে আয়োজিত ১৮ তম সার্ক শীর্ষ সম্মেলনের সময় ভারতের প্রধানমন্ত্রী নরেন্দ্র মোদী তার "প্রতিবেশী প্রথম" নীতির অংশ হিসাবে সার্ক সদস্য দেশগুলির চাহিদা পূরণের জন্য উপগ্রহের ধারণাটি উত্থাপন করেন। আফগানিস্তান, বাংলাদেশ, ভুটান, মালদ্বীপ, নেপাল এবং শ্রীলঙ্কা হল কৃত্রিম উপগ্রহটি দ্বারা উপলব্ধ বহু মাত্রিক সুবিধার ব্যবহারকারী দেশ।
পাকিস্তান এই প্রকল্পে যোগ দেয়নি এবং জানিয়েছিল যে তারা নিজস্ব উপগ্রহ নিয়ে কাজ করছে, ফলস্বরূপ, পাকিস্তান এই প্রকল্পে অংশ নিতে অস্বীকার করে। তবে "আর্থিক এবং প্রযুক্তিগত সহায়তা" প্রদানের প্রস্তাব জানায়। ভারত পাকিস্তানের প্রস্তাব প্রত্যাখ্যান করে বলে যে তারা চায় এই প্রকল্পটি একটি "উপহার" হবে এবং বহু-দেশের সহযোগিতা সময় সাপেক্ষ হবে। আফগানিস্তান প্রাথমিকভাবে উপগ্রহের অনাবদ্ধ ছিল।
দক্ষিণ এশিয়া কৃত্রিম উপগ্রহ টেলি-মেডিসিন, টেলি-শিক্ষা, ব্যাংকিং এবং টেলিভিশন সম্প্রচারের সুযোগের বিষয়ে গুরুত্বপূর্ণ তথ্য সরবরাহ করে। এটি আর্ট টেকনোলজির রিমোট সেন্সিং স্টেট দিয়ে সজ্জিত রয়েছে যা সঠিক সময়ের আবহাওয়ার সংক্রান্ত তথ্য সংগ্রহ করতে সক্ষম এবং দক্ষিণ এশিয়ার দেশগুলির ভূতত্ত্ব পর্যবেক্ষণে সহায়তা করে।
২০১৪ সালে কাঠমুন্ডুতে অনুষ্ঠিত সার্ক সম্মেলনে দক্ষিণ এশিয়ার দেশগুলোর জন্য একটি কৃত্রিম উপগ্রহ তৈরির ঘোষণা দেয় ভারত। তখন এর নামকরণ করা হয় "সার্ক কৃত্রিম উপগ্রহ"। কিন্তু পাকিস্তান এই কৃত্রিম উপগ্রহের সাথে যুক্ত হতে অনিচ্ছা প্রকাশ করায় এর নাম রাখা হয় দক্ষিণ এশিয়া কৃত্রিম উপগ্রহ। এর নির্মাণ খরচ পড়েছে ৪৫০ কোটি ভারতীয় রুপি। ৫মে শুক্রবার ভারতের স্থানীয় সময় বিকেল ৫টা ২৭ মিনিটে ভারতের অন্ধ্র প্রদেশের শ্রীহরিকোটা সতীশ ধাওয়ান মহাকাশ কেন্দ্র থেকে কৃত্রিম উপগ্রহটি সফলভাবে উৎক্ষেপণ করা হয়। 
দক্ষিণ এশিয়া কৃত্রিম উপগ্রহের ওজন ২১৯৫ কেজি। এতে ১২টি কু-ব্যান্ড ট্রান্সপন্ডার রয়েছে।
ভারত তার প্রতিবেশী দেশগুলোর জন্য "উপহার" স্বরূপ দক্ষিণ এশিয়া কৃত্রিম উপগ্রহ তৈরি করে। এই কৃত্রিম উপগ্রহের সুবিধা নেওয়া থেকে পাকিস্তান নিজেকে প্রত্যাহার করে নেয়।
এই কৃত্রিম উপগ্রহ আবহাওয়ার পূর্বাভাস, দুর্যোগ পরিস্থিতিতে জরুরি যোগাযোগ, দূরশিক্ষণ, দূর-চিকিৎসা ও অন্যান্য প্রযুক্তির ক্ষেত্র সম্প্রসারণ করবে। আকাশে অবস্থান করে ভূ-পর্যবেক্ষণ, খনিজ পদার্থ, পানির উৎসের সন্ধান, এমনকি প্রাকৃতিক দুর্যোগের পূর্বাভাসেও এই কৃত্রিম উপগ্রহটি বড় ভূমিকা নিতে পারবে
মফিজুর রহমান

মফিজুর রহমান (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মফিজুর রহমানের জন্ম ফেনী জেলার দাগনভূঁইয়া উপজেলার সিন্দুরপুর ইউনিয়নের নোয়াদ্দা গ্রামে। তার বাবার নাম নেয়ামতউল্লা ফরাজী এবং মায়ের নাম রাহাতুনের নেছা। তার স্ত্রীর নাম ফজিলতের নেছা। তাঁদের দুই ছেলে ও দুই মেয়ে। 
ইপিআরে চাকরি করতেন মফিজুর রহমান। ১৯৭১ সালে কর্মরত ছিলেন ঢাকার পিলখানা সদর দপ্তরে। ২৫ মার্চ রাতে পাকিস্তান সেনাবাহিনীর বালুচ রেজিমেন্ট তাঁদের আক্রমণ করে। তারা সেই আক্রমণ প্রতিরোধের চেষ্টা করেও ব্যর্থ হন। কিছুক্ষণের মধ্যেই ভেঙে পড়ে তাঁদের প্রতিরোধ। বেশির ভাগ ইপিআর সদস্য পাকিস্তান সেনাবাহিনীর হাতে নিহত হন। তিনিসহ অল্প কিছুসংখ্যক পিলখানা থেকে পালিয়ে যেতে সমর্থ হন। পরে তারা সমবেত হন বুড়িগঙ্গা নদীর ওপারে। সেখান থেকে তারা নরসিংদীর পাঁচদোনায় যান। প্রতিরোধযুদ্ধ শেষে তিনি যুদ্ধ করেন ৩ নম্বর সেক্টরে।
১৯৭১ সালের ১৩-১৪ এপ্রিল ভৈরব-নরসিংদীর মাঝে রামনগর রেলসেতুতে সকালে মফিজুর রহমান দেখতে পেলেন দূরে একদল পাকিস্তানি সেনা। তিনি তার দলের মুক্তিযোদ্ধাদের নিয়ে দ্রুত প্রতিরক্ষা অবস্থান নিলেন। এর মধ্যেই পাকিস্তানি সেনারা চলে এল তাঁদের প্রতিরক্ষা অবস্থানের কাছে। সঙ্গে সঙ্গে গর্জে উঠল তাঁদের সবার অস্ত্র। পাকিস্তানি সেনারাও পাল্টা আক্রমণ করল। যুদ্ধ চলতে থাকল। মফিজুর রহমান তার সহযোদ্ধাদের নিয়ে বিপুল বিক্রমে যুদ্ধ করলেন। সারা রাত গোলাগুলি চলল। পরদিন সকাল থেকে শুরু হলো তাঁদের ওপর বিমান হামলা। চারদিকে বাড়িঘর-গাছপালা দাউ দাউ আগুনে জ্বলতে থাকল। একটু পর হেলিকপ্টার থেকে নামল পাকিস্তান সেনাবাহিনীর কমান্ডো দল। মুক্তিযোদ্ধারা প্রায় অবরুদ্ধ। এদিকে যুদ্ধ চালিয়ে যাওয়ার মতো গোলাবারুদ তাঁদের হাতে নেই। ক্ষুধায়ও তারা বেশ কাতর। গত তিন-চার দিন সামান্য খাবার খেয়েছেন। জীবনমৃত্যুর সন্ধিক্ষণেও তারা বিচলিত হলেন না। 
এর আগে ২৬ মার্চ ঢাকার পিলখানা ইপিআর সদর দপ্তর থেকে পালিয়ে যাওয়া একদল সৈনিক সমবেত হয়েছিলেন নরসিংদীর পাঁচদোনায়। সেখানে তারা যোগ দেন ময়মনসিংহ থেকে আসা মতিউর রহমানের (বীর প্রতীক) নেতৃত্বাধীন প্রতিরোধযোদ্ধাদের সঙ্গে। ঢাকা-নরসিংদী সড়কের করইতনী, বাবুরহাট, পাঁচদোনাসহ আরও কয়েক স্থানে যুদ্ধের পর তারা প্রতিরক্ষা অবস্থান নেন। ভৈরব-নরসিংদীর মাঝের রামনগর এলাকায়। ১৩ এপ্রিল পাকিস্তান সেনাবাহিনী সেখানে তাঁদের আক্রমণ করে। মুক্তিযোদ্ধারা বিশেষত ইপিআর সৈনিকরা সুলতান আহমেদ (বীর বিক্রম), আবদুল মালেক ও মফিজুর রহমানের নেতৃত্বে সাহসিকতার সঙ্গে পাকিস্তান সেনাবাহিনীর আক্রমণ প্রতিহত করেন। সারা দিন ও রাত সেখানে যুদ্ধ চলে। যুদ্ধ চলা অবস্থায় পাকিস্তান সেনাবাহিনী কয়েকবার ঝটিকা আক্রমণ চালিয়ে সামনে এগোতে চেষ্টা করে। প্রতিবারই মুক্তিযোদ্ধারা তা প্রতিহত করেন। পরদিন সকাল থেকে পাকিস্তান বিমানবাহিনীর বিমান মুক্তিযোদ্ধাদের অবস্থানের ওপর গুলিবর্ষণ করতে থাকে। পাকিস্তান সেনাবাহিনী একপর্যায়ে পাঁচ-ছয়টি হেলিকপ্টার দিযে মুক্তিযোদ্ধাদের অবস্থানের চারপাশে কমান্ডো নামায়। এতে মুক্তিযোদ্ধারা চারদিক থেকে প্রায় অবরুদ্ধ হয়ে পড়েন। তখন মুক্তিযোদ্ধাদের গুলি প্রায় নিঃশেষিত। ফলে তারা জীবনমৃত্যুর সন্ধিক্ষণে পড়ে যান। শেষ পর্যন্ত তারা অনেক কষ্টে পশ্চাদপসারণ করে কিশোরগঞ্জের কুলিয়ারচরে সমবেত হন।
মোহাম্মদ নাসির

মোহাম্মদ নাসির (জন্ম: ১৯০২- মৃত্যু: ১৮ এপ্রিল, ১৯৭৯) একজন বাংলাদেশী গীতিকার, সুরকার ও লোকশিল্পী। তিনি চট্টগ্রামের মরমি ও আঞ্চলিক গানের কিংবদন্তি শিল্পী। কলকতার এইচএমভি থেকে জগন্ময় মিত্রের তত্ত্বাবধানে ১৯৩২ সালে মোহাম্মদ নাসিরের মাইজভাণ্ডারী ও আঞ্চলিক গানের রেকর্ড বের হয়।
মোহাম্মদ নাসির ১৯০২ সালে চট্টগ্রামের ডবলমুরিং থানার সরাইপাড়ায় জন্মগ্রহণ করেন। তার পিতার নাম আবদুল হামিদ এবং মাতার নাম মাহতাবজান।
গানের প্রতি নাসিরের ঝোঁক ছিল শৈশব থেকেই। গানের আসরের খবর পেলেই সেখানেই হাজির হতেন তিনি। গানের কারণে লেখাপড়াও বেশিদূর করেননি। লোকমান খাঁ সেরওয়ানি তাকে গান শেখার জন্য ওস্তাদ সালামত আলী দেওয়ানের কাছে নিয়ে যান। তবে তার আগেই নাসির উপমহাদেশের খ্যাতিমান সংগীতসাধক ওস্তাদ মোহাম্মদ হোসেন খরুর সান্নিধ্যে আসেন। তবে সঙ্গীতে তার হাতেখড়ি আর্য্য সংগীতের ওস্তাদ সুরেন্দ্র লাল দাশের হাতে।
মোহাম্মদ নাসির চট্টগ্রামের গানকে নিয়ে গেছেন উপমহাদেশীয় গণ্ডিতে। তার কণ্ঠেই প্রথম হিন্দুস্থান রেকর্ড থেকে চট্টগ্রামের গানের রেকর্ড বের হয়েছে। ১৯৩২ সালে জগন্ময় মিত্রের তত্ত্বাবধানে কলকতার বিখ্যাত হিজ মাস্টার্স ভয়েজ (এইচএমভি) থেকে তার গ্রামোফোন রেকর্ড বের হয়েছিল। রেকর্ডকৃত গান দুটিই মাইজভাণ্ডারী গান, বাঁশী বাজে হৃদমন্দিরে কে বাঁশি ফুঁকে ও দয়াল ভাণ্ডারী তোরে চিনব কেমনে। দুই বছর পর এখান থেকেই তার কণ্ঠে চট্টগ্রামের আঞ্চলিক গানের প্রথম গ্রামোফোন রেকর্ড প্রকাশিত হয়।আহমেদুল হক সিদ্দিকীর রচিত এবং মোহাম্মদ নাসিরের সুরে রেকর্ডকৃত গানটি হল চাঁন মুখে মধুর হাসি/দেবাইল্যা বানাইল মোরে সাম্পানর মাঝি, কুতুবদিয়ার দক্ষিণ ধারে সাম্পানওয়ালার ঘর।
মার্ডার (২০০৪-এর চলচ্চিত্র)

মার্ডার () হচ্ছে ২০০৪ সালের এপ্রিল মাসের ২ তারিখে মুক্তিপ্রাপ্ত একটি হিন্দি চলচ্চিত্র যেটির লেখক এবং পরিচালক ছিলেন অনুরাগ বসু। চলচ্চিত্রটি ২০০২ সালে মুক্তি পাওয়া ইংরেজি চলচ্চিত্র 'আনফেইথফুল'-এর পুনঃনির্মাণ যদিও পুরোপুরি নয় কারণ আনফেইথফুলের নায়িকার সঙ্গে একটি অপরিচিত পুরুষের ব্যভিচার হয় অপরদিকে মার্ডারে সিমরান (মল্লিকা শেরাওয়াত) আগে থেকেই সানি (ইমরান হাশমী)কে চিনত, তারা কলেজে পড়াকালীন প্রেমিক-প্রেমিকা ছিলো।
সিমরান নামের এক তরুণী ব্যাংককে তার মৃত বড় বোনের স্বামীর সাথে বিবাহিত অবস্থায় বাস করে এক পুত্র সহ। সিমরানের সঙ্গে তার বড় বোনের স্বামী সুধীর সহবাস করেনা বিধায় সিমরান মনঃক্ষুণ্ণ থাকে। একদা সে ব্যাংককেরই এক বৃষ্টিস্নাত দিনে রাস্তায় ট্যাক্সি খুঁজতে যেয়ে তার কলেজ জীবনের বন্ধু এবং প্রেমিক সানির সামনে পড়ে যায়।
এই সানির বাসায় যায় সিরমান, তাদের মধ্যকার পুরনো বন্ধুত্বটা আবার চাঙ্গা হয়ে ওঠে এবং সানি সিমরানের শরীর ভোগ করে। সিমরান একদিন তার বোনের ছেলেকে বিদ্যালয় থেকে আনতে যেয়ে দেরি করে ফেলে এবং আরো বিভিন্ন ঘটনার প্রেক্ষিতে সুধীর সিমরানের পেছনে গোয়েন্দা লাগিয়ে দেয় এবং ঐ গোয়েন্দা সিমরানকে সানির সঙ্গে দেখে ফেলে। সিমরান সানিকে একদিন অন্য একটি মেয়ের সঙ্গে দেখে ফেলে এবং সানিকে ছুরি দিয়ে খোঁচা মারে রাগের মাথায়, অপরদিকে আরেকদিন সুধীর সানির বাসায় গিয়ে তাকে পিটিয়ে রক্তাক্ত করে মাটিতে পুঁতে রাখে। দুইদিক দিয়েই সিমরান এবং সুধীর পুলিশের কাছে নিজেদেরকে হত্যাকারী দাবী করে। সানিকে তার এক বান্ধবী পুঁতে রাখা মাটি থেকে বের করে আনে এবং পরে সানি সুধীরকে মারতে গেলে পুলিশ সানিকে গুলি করে এবং সে মারা যায়।
চলচ্চিত্রটি কন্নড় ভাষায় গান্দা হেন্দাথি শিরোনামে পুনঃনির্মিত হয়।
গরম মশলা (২০০৫-এর চলচ্চিত্র)

গরম মশলা () হচ্ছে ২০০৫ এ মুক্তি পাওয়া একটি হিন্দি চলচ্চিত্র যেটি প্রিয়দর্শন পরিচালনা করেন।
মাকরান্দ ওরফে ম্যাক এবং স্যাম 'গরম মশলা' নামের একটি কম্পানিতে আলোকচিত্রগ্রাহক হিসেবে কাজ করে। ম্যাকের আগেই একটা প্রেমিকা আছে যার নাম অঞ্জলি। কিন্তু তারপরেও ম্যাক বিভিন্ন মেয়েদের পিছনে ঘুরে, তাদেরকে ডেটিং এ নিয়ে যায়। ম্যাক একদা আলাদা একটা বাসা ভাড়া নিয়ে তিনজন এয়ার হোস্টেসের সাথে বন্ধুত্ব করে আলাদা আলাদাভাবে তাদের একে অপরকে না জানিয়ে। ম্যাক অনেক ঝামেলায় পড়ে, স্যাম তাকে সাহায্য করে। অঞ্জলি শুরু থেকে শেষ পর্যন্ত ম্যাককে ভালোবাসতে থাকে এবং তাকে বিয়ে করতে রাজি হয়।
মিস্টার ইয়া মিস

মিস্টার ইয়া মিস () ২০০৫ এর ২ ডিসেম্বরে মুক্তিপ্রাপ্ত একটি হিন্দি চলচ্চিত্র যেখানে আফতাব শিবদাসানি একদিন ঘুম থেকে উঠে দেখেন যে তিনি নারী হয়ে গেছেন।
এক কামুক পুরুষ আকস্মিকভাবে তার অনেক মেয়েবন্ধুদের মধ্য হতে একজনের দ্বারা মারা যান। তিনি তখন এক নারীদেহে মূর্ত হন। এটা তার জন্য কোন দ্বিতীয় সুযোগ (পুনর্জন্ম) নয় তবে তার আগের জীবনের কাজের শাস্তি। 'সঞ্জয়' থেকে ঐ পুরুষ 'সঞ্জনা'তে রূপান্তরিত হন এবং তার বন্ধু শেখরের কাছে তিনি সঞ্জয়ের বোন পরিচয় দেন, অন্যান্য মানুষদের কাছেও সঞ্জনা নিজেকে সঞ্জয়ের বোন বলেন।
ধীরে ধীরে নারীদের জীবনধারণ করে তিনি তার ভুলগুলো বুঝতে পারেন এবং চলচ্চিত্রটির শেষে ঈশ্বর তাকে পুনরায় পুরুষে রূপ দেন।
মেদজেযির

মেদজেযির (বাংলা: "জোয়ার") হল একটি তুর্কি কিশোর চরিত্র বিশিষ্ট একটি ধারাবাহিক নাটক, যা ১৩ই সেপ্টেম্বর থেকে ২০১৫-এর জুন পর্যন্ত তুরস্কের স্টার টিভিতে সম্প্রচারিত হয়েছিল। এটি মার্কিন ধারাবাহিক দ্য ও. সি. এর পুনর্নির্মাণ। এটিতে চাগাতায় উলুসয় ও সেরেনায় সারিকায়া প্রধান চরিত্রে অভিনয় করেছেন।
নাটকটিতে তুরস্কের ইস্তাম্বুলের আলতিনকয় এলাকার সমুদ্রতটে অবস্থিত একদল কিশোর-কিশোরী ও তাঁদের পরিবারের কাল্পনিক জীবন তুলে ধরা হয়েছে। এর ঘটনা মূলতইয়ামান কোপার নামক এক দরিদ্র পরিবারের ছেলের জীবনকে কেন্দ্র করে প্রবাহিত হয়েছে যে তার কৈশোর জীবনে এক বিপর্যস্ত পরিবার এবং দারিদ্র্যের কশাঘাতের মধ্য দিয়ে বড় হয়েছে। সে মিরা নামক এক ধনী কিশোরীর প্রেমে পড়ে, এবং মিরা ও মিরার পরিবারের মন জয় করার জন্য বহু কঠিন পরিস্থিতির মোকাবিলা করে।
৩৬ ভায়াদিনিলে

৩৬ ভায়াদিনিলে (৩৬ বছর বয়সে) ২০১৫ সালের একটি তামিল চলচ্চিত্র। চলচ্চিত্রটির পরিচালক ছিলেন রশান এ্যান্ড্রুস, কাহিনী লিখেছিলেন ববি সঞ্জয় এবং প্রযোজক ছিলেন অভিনেত্রী জ্যোতিকার স্বামী সুরিয়া, তিনি তার ২ডি এন্টারটেইনমেন্ট দ্বারা প্রযোজনা করেন। চলচ্চিত্রটিতে জ্যোতিকা এবং তার স্বামীর চরিত্রে রহমান অভিনয় করেন।
৩৬ বছর বয়সী বসন্তী রাজস্ব বিভাগের একজন ইউডি মুহুরি; তার স্বামী তামিজসেলভান অল ইন্ডিয়া রেডিওতে কাজ করেন। তামিজসেলভান আয়ারল্যান্ডে হিজরত করতে চায়, কিন্তু বসন্তী তার সাথে যেতে পারে না কারণ বেশিরভাগ আইরিশ কোম্পানি তার বয়সের সমস্যা হওয়ার কারণে তার চাকরির আবেদন প্রত্যাখ্যান করে। তার জীবন সম্পর্কে আকর্ষণীয় কিছু নেই; তিনি একটি জাগতিক জীবন যাপন করেন তবে তিনি পরিবর্তনের জন্য আকাঙ্ক্ষা করেন।
একদিন, বসন্তীকে রাজন (পুলিশের মহাপরিদর্শক) তার অফিসে ডেকে পাঠায় এবং সে জানতে পারে যে ভারতের রাষ্ট্রপতি তার সাথে কথোপকথন করতে চান। রাষ্ট্রপতির সামনে অজ্ঞান হয়ে যাওয়ার পর সভাটি বিপর্যয়ের মধ্যে শেষ হয় এবং তিনি ফেসবুক মিমের বিষয় হয়ে ওঠেন এবং কিছুক্ষণের মধ্যেই তিনি অসহায়ভাবে দেখেন যখন তার স্বামী ও মেয়ে মিথিলা আয়ারল্যান্ডে উড়ে যান।
বসন্তীর পুরানো সহপাঠী সুসান ডেভিড, যিনি এখন একজন সফল সিএমও, তাকে সাহসী, দৃঢ় ইচ্ছাসম্পন্ন মহিলার কথা মনে করিয়ে দেন যা তিনি আগে ছিলেন এবং তাকে তার ছোট আত্মা, বড় স্বপ্ন এবং আকাঙ্ক্ষাসম্পন্ন একজন মহিলাকে পুনরায় আবিষ্কার করতে অনুপ্রাণিত করেন। বসন্তী, যিনি তার জীবনে আরও বড় লক্ষ্য রাখতে উৎসাহিত হন, একটি বিবাহের ক্যাটারিং অর্ডারের মাধ্যমে একটি ধারণা পান। তিনি বিষাক্ত কীটনাশক স্প্রে করা অস্বাস্থ্যকর বাজারের শাকসবজি সম্পর্কে জানতে পারেন, এবং তার বাড়ির গ্রিনহাউসকে পরিমার্জন করেন যখন তার আশেপাশের অন্যান্য মহিলাদের তাদের পরিবারের কল্যাণের জন্য তাদের নিজস্ব গ্রিনহাউস শুরু করার জন্য আবেদন করেন।
সুসান এই অঞ্চলের বার্ষিক স্থাপত্য সম্মেলনে বসন্তীকে একটি স্লট পান, যা দেশের বড়দের দ্বারা শোভা পায়, এবং জৈব গ্রিনহাউস চাষের ধারণা সম্পর্কে তার বক্তব্য শ্রোতারা ভালভাবে গ্রহণ করে। প্রতিরোধ এবং তার স্বামীর কাছ থেকে সমর্থনের অভাব সত্ত্বেও, বসন্তী তার নতুন প্রকল্প নিয়ে অবিচল থাকেন, যা একটি বড় সাফল্য হিসাবে প্রমাণিত হয় কারণ তিনি বিবাহের ক্যাটারিং অর্ডারের চাহিদা পূরণ করতে সক্ষম হয়েছিলেন এবং তার ধারণাটি বাস্তবায়িত করতে সক্ষম হয়েছিলেন। তিনি তার প্রচেষ্টার জন্য আঞ্চলিক এবং জাতীয় প্রশংসা পান। এই সাফল্যের পর বসন্তী আবারও ভারতের রাষ্ট্রপতির আমন্ত্রণ পান। এবার, বসন্তী অটল এবং চতুরতার সাথে রাষ্ট্রপতির প্রশ্নের উত্তর দেয়, এবং অবশেষে তার স্বামী ও মেয়ের সম্মান এবং প্রশংসা পায় যা তার প্রাপ্য।
নুরুননাহার ফয়জননেসা

নুরুননাহার ফয়জননেসা (জন্ম: ১৯৩১ — মৃত্যু: ৩১ মার্চ, ২০০৪) বাংলাদেশের নারী শিক্ষাবিদ। তিনি ঢাকা বিশ্ববিদ্যালয়ের নির্বাচিত সিন্ডিকেট এবং জাতীয় বেতন কমিশনের প্রথম নারী সদস্য 
নুরুননাহার ফয়জননেসার জন্ম ১৯৩১ সালে। তার বাবার নাম খান সাহেব কাজী সদরুল। তিনি কলকাতার শাখাওয়াত মেমোরিয়াল বালিকা বিদ্যালয় এবং ভিক্টোরিয়া ইন্সস্টিটিউটে পড়াশোনা করেন। পরবর্তীতে তিনি চট্টগ্রাম সরকারি কলেজ থেকে ১৯৪৯ সালে স্নাতক সম্পন্ন করেন এবং ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে স্নাতকোত্তর ডিগ্রি অর্জন করেন। শিক্ষাজীবন শেষে তিনি ঢাকা টিচার্স ট্রেনিং কলেজে প্রভাষক হিসেবে যোগ দেন। ১৯৬০ সালে যুক্তরাষ্ট্র সরকারের পূর্ণাঙ্গ বৃত্তি পেয়ে উচ্চতর ডিগ্রি অর্জন করেন। 
১৯৬৯ সালে নুরুননাহার ফয়জননেসা ঢাকা বিশ্ববিদ্যালয়ের ল্যাবরেটরি স্কুলে অধ্যক্ষ হিসেবে যোগ দেন। পরবর্তীতে তিনি ঢাকা বিশ্ববিদ্যালয়ের ইন্সটিটিউট অব এডুকেশন অ্যান্ড রিচার্স (আইইআর) বিভাগে যোগ দেন এবং ১৯৯৪ সালে অধ্যাপক হিসেবে অবসর নেন। ঢাকা বিশ্ববিদ্যালয়ের রোকেয়া হলের প্রভোস্ট হিসেবেও দায়িত্ব পালন করেন নুরুননাহার ফয়জননেসা। দীর্ঘ কর্মজীবনের পাশাপাশি তিনি রেডিও বাংলাদেশ, ঢাকা বিশ্ববিদ্যালয় সিনেট, ঢাকা বিশ্ববিদ্যালয় সিন্ডিকেট, পে কমিশন, বাংলাদেশ পাবলিক অ্যাডমিনিস্ট্রেশন সেন্টার, ছায়ানট পর্ষদ, এশিয়ান রিজিওনাল পপুলেশন অ্যাসোসিয়েশন, রোকেয়া শাখাওয়াত অ্যালামনাই অ্যাসোসিয়েশন, বেগম রোকেয়া প্রবীন আবাসসহ নানা সংগঠন ও প্রতিষ্ঠানের সঙ্গে যুক্ত ছিলেন। এছাড়া তিনি কর্মজীবী নারীদের সন্তানদের লালন-পালন কেন্দ্র ছায়ানীড়ের প্রতিষ্ঠাতা ছিলেন।
নুরুননাহার ফয়জননেসা’র স্বামী অধ্যাপক সৈয়দ মকসুদ আলী ঢাকা বিশ্ববিদ্যালয়ের শিক্ষক ছিলেন। তার কন্যা সাদিয়া আফরিন মল্লিক সাংবাদিক হিসেবে কর্মরত আছেন।
সামাজিক উদারনীতিবাদ

সামাজিক উদারনীতিবাদ হচ্ছে একটি রাজনৈতিক মতবাদ যেটি বিশ্বাস করে যে ব্যক্তি-স্বাধীনতার একটি সামাজিক বিচার থাকা দরকার। প্রাচীন উদারনীতিবাদের মত সামাজিক উদারনীতিবাদ বাজার অর্থনীতির পক্ষে এবং নাগরিক-রাজনৈতিক স্বাধীনতা বাড়ানোর কথা বলে। তবে প্রাচীন উদারনীতিবাদের সঙ্গে এটির পার্থক্য আছে একজায়গায় সেটি হলো জনগণের অর্থনীতি, চিকিৎসা সেবা এবং শিক্ষার ব্যবস্থা করার দায়িত্ব সরকারকে নিতে হবে। সামাজিক উদারনীতিবাদ নীতিতে জনগণের মঙ্গল সব মানুষকে ব্যক্তিগত স্বাধীনতা দেওয়ার মাধ্যমেই সূচিত হবে বলে মনে করা হয়। সামজিক উদারনীতিবাদের নীতি ২য় বিশ্বযুদ্ধ শেষ হওয়ার পরে পুঁজিতান্ত্রিক দেশগুলোর প্রধান নীতি হয়ে ওঠে। সামাজিক উদারনীতিবাদী রাজনৈতিক দলগুলো সাধারণত মধ্যমপন্থী কিংবা মধ্য-বামপন্থী হয়। সামাজিক উদারনীতিবাদ মহামন্দা এর পরে আলোকিত হিসেবে দেখা দেয়।
উনিশ শতকের শেষের দিকে 'প্রাচীন উদারনীতিবাদ' এর নীতি দ্বারা ব্রিটেনের অর্থনীতি নষ্ট হয়ে যাচ্ছিল, দারিদ্র্যতা বাড়ছিলো, বাড়ছিলো বেকারত্ব, শ্রমিকরা অশান্তিতে ভুগে আন্দোলন করা শুরু করছিল। এসকল জিনিশ দেখে বিভিন্ন রক্ষণশীল সমাজতত্ত্ববিদ 'উদারনীতিবাদ' এর বিরোধিতা করতে থাকেন। অনেক সমালোচকদের মধ্যে চার্লস ডিকেন্স, টমাস কার্লাইল এবং ম্যাথু এ্যার্নল্ডও ছিলেন।
জন স্টুয়ার্ট মিল ব্রিটেনে নতুন মতবাদের প্রচলন ঘটান, অর্থনীতি, সমাজ, নারীবাদ, শিক্ষাব্যবস্থা সবকিছুতেই তিনি আমূল পরিবর্তন নিয়ে আসেন। জন স্টুয়ার্ট মিলের হাত ধরে ব্রিটেনে নতুন সামাজিক নীতি আসে, যার মাধ্যমে ধীরে ধীরে জনগণ সুফল লাভ করতে শুরু করে। নতুন মতবাদ অনুযায়ী সকল মানুষ (নারীসহ) সব ধরনের কাজে অংশগ্রহণ করার সুযোগ পেয়েছিল, যদিও সামরিক বাহিনীতে নারীদের তখনো নেওয়া শুরু হয়নি।
উনবিংশ শতকের শেষের দিকে এবং বিংশ শতাব্দীর শুরুর দিকে ব্রিটেনে 'নব উদারনীতিবাদী' নামে কিছু লোক দেখা দেন। এইসব নব উদারনীতিবাদীরা আগের উদানীতিবাদ বাতিলের পক্ষে জোর প্রচারণা চালান এবং জনগণের অর্থনৈতিক, সামাজিক এবং সাংস্কৃতিক জীবনে সরকারের দায় নিতে হবে বলে ব্যাখ্যা দেন। তারা যেসব মতবাদের অবতারণা করেছিলেন সেগুলো আজ 'সামাজিক উদারনীতিবাদ' হিসেবে পরিগণিত। নব উদারনীতিবাদীদের মধ্যে ছিলেন থমাস হিল গ্রীন, লেওনার্ড হবহাউজ এবং জন এ. হবসন, ইনারা ব্যক্তি স্বাধীনতাকে অনেক গুরুত্ব দিয়েছিলেন, তারা বলেছিলেন সামাজিক এবং অর্থনৈতিক অবস্থার পরিবর্তনের মাধ্যমে তারা তাদের অভীষ্ট লক্ষ্যে পৌছতে পারবেন। তাদের চিন্তা অনুযায়ী জনগণের সব চাহিদাঃ খাদ্য, বস্ত্র, ঘর, চিকিৎসা, শিক্ষা, যৌনতা, বন্ধুত্ব ইত্যাদি সব মৌলিক এবং গৌণ চাহিদা মিটাতে হবে, এবং এ জন্যে ব্যক্তি স্বাধীনতা চালু করতে হবে, এসকল জিনিশ শুধুমাত্র সরকারের জোর প্রচেষ্টা দ্বারাই হতে পারে বলে তারা বলতেন।
হেনরি ক্যাম্পবেল ব্যানারম্যান (প্রধানমন্ত্রীঃ ১৯০৫-১৯০৮), হার্বার্ট হেনরি এ্যাসকুইথ (প্রধানমন্ত্রীঃ '০৮-'১৬) এবং ১৯১৬ সাল থেকে ১৯২২ সাল পর্যন্ত প্রধানমন্ত্রী হিসেবে দায়িত্বপালনকারী ড্যাভিড লয়েড জর্জ ব্রিটেনের সমাজে নব উদারনীতিবাদের আইন-কানুন চালু করেছিলেন, প্রথম বিশ্বযুদ্ধের আগে ইনারাই ছিলেন ব্রিটিশ সরকারব্যবস্থার উদারনীতিবাদী। দ্বিতীয় বিশ্বযুদ্ধের পর 'লেবার পার্টি' আরেক নব উদারনীতিবাদী হিসেবে আত্মপ্রকাশ করে, জন ম্যানার্ড কিনেস এবং উইলিয়াম বেভারেজ যথাক্রমে নতুন অর্থনীতিতত্ত্ব এবং সামাজিক তত্ত্ব দেন।
শুদ্ধ দেশী রোমান্স

শুদ্ধ দেশী রোমান্স () ২০১৩ সালের একটি হিন্দি চলচ্চিত্র যেখানে বানী কাপুর, সুশান্ত সিং রাজপুত এবং পরিণীতি চোপড়া মুখ্য ভূমিকায় ছিলেন। চলচ্চিত্রটির প্রযোজক ছিলেন আদিত্য চোপড়া এবং পরিচালক মনীষ শর্মা। চলচ্চিত্রটির কাহিনী রাজস্থানের জয়পুরে দেখানো হয়, এবং বিয়ে ছাড়াই এক্ত্রবাসের বিষয়টি চলচ্চিত্রটিতে ফুটে উঠেছে।
ককপিট (চলচ্চিত্র)

ককপিট ২০১৭ সালের ২২ সেপ্টেম্বরে দুর্গা পূজাতে মুক্তি প্রাপ্ত বাংলা চলচ্চিত্র। এই চলচ্চিত্রটি পরিচালনা করছেন পরিচালক কমলেশ্বর মুখোপাধ্যায় এবং মুখ্য চরিত্রে অভিনয় করেছেন অভিনেতা দেব। দেব ও কমলেশ্বর জুটির এটি তৃতীয় চলচ্চিত্র।ছবিটি প্রযোজনা করছে দেব এন্টারটেনমেন্ট ভেনচার। এই চলচ্চিত্রে দেব বিমানচালকের ভূমিকায় অভিনয় করেছেন।
চলচ্চিত্রটি নির্মাণ করা হচ্ছে প্রাকৃতিক দূর্যোগের মধ্যে একটি বিমান ও বিমানের পাইলট, বিমান কর্মী ও যাত্রীদের গল্প। এখানে পাইলট হিসাবে অভিনয় করছেন দেব। এই দূর্যোগের সময় পাইলোট ও বিমানের ককপিটে কেমন পরিস্থিতির সৃষ্টি হয় এবং সেই পরিস্থিতির মধ্যে কি ভাবে পাইলট (দেব) বিমান ও যাত্রীদের সুরক্ষিত ভাবে বিমানবন্দরে পৌছান তারই গল্প।
"চ্যাম্পের" পরে দেবের এই চলচ্চিত্রটি দ্বিতীয় প্রযোজনা । চলচ্চিত্রটির ১০ দিন ২.৭১ কোটি টাকা সংগ্রহ করা হয়েছে। চলচ্চিত্রে অভিনয় এবং উৎপাদনের জন্য তার যুক্তি বর্ণনাকালে দেব বলেন, "আমি এমন চলচ্চিত্র তৈরি করতে চেষ্টা করছি যা দৌরাত্ম্য আর বাণিজ্যিক নয় - যেগুলো বাক্সের-অফিসের বাইরে। আমি ককপিটের ধারণাটি নিশ্চিত করতে পারি। অতীতের সঙ্গে মোকাবিলা করা। আমি নিশ্চিত শ্রোতা এটা পছন্দ করবে।"
চলচ্চিত্রটির বেশির ভাগ সময় বিমান ও তার অভ্যন্তরীণ বিষয় সম্পর্কে দৃশ্যধারণ করা হবে। বিমানের দৃশ্য ধারণের জন্য দুর্গাপুর বিমানবন্দর ও বেহালা বিমানবন্দর নির্বাচন করা হয়েছে। এছাড়াও মুম্বাই বিমানবন্দরের দৃশ্য ধারণ করা হয়।
টাইমস অফ ইন্ডিয়ার চলচ্চিত্রটি একটি ৪/৫ তারকা রেটিং প্রদান করে, এটি একটি সময় উপযোগী চলচ্চিত্র বলে উল্লেখ করে। তাদের পর্যালোচনাতে, দ্য টাইমস অফ ইন্ডিয়া একটি নতুন বিষয়ে চলচ্চিত্র নির্মাণের জন্য চলচ্চিত্রটির প্রশংসা করে এবং চলচ্চিত্রটি সম্প্রসারিত করার জন্য প্রশংসা করে, যা এটি পুনঃনির্মাণ শিল্পের একটি "বিরলতা" ঘটনা হিসাবে বর্ণনা করে। চলচ্চিত্রর প্রশংসা করা হলেও, সমালোচকেরা তার ইংরেজি কথোপকথনটির বিতর্কে সমালোচনা করেছিলেন, যা কখনও কখনও "কঠিনভাবে বোঝা" হিসাবে বর্ণনা করে। ভিজ্যুয়াল ইফেক্টগুলির ব্যাপক ব্যবহারকেও অবাস্তব বলে মনে করা হয়, তবে সামগ্রিকভাবে চলচ্চিত্রটি অভিনয় থেকে সঙ্গীত পর্যন্ত অন্যান্য সকল দিকের প্রশংসা করা হয়।
অরিন্দম চ্যাটার্জি দ্বারা চলচ্চিত্রটির সাউন্ডট্র্যাক রচনা করা হয়েছে। সাউন্ডট্র্যাকটিতে চারটি গান রয়েছে, যার একটি আতিফ আসলাম এবং দুটি অরিজিৎ সিং গেয়েছেন। প্রথম একক, শিরোনাম "মিঠে আলো", পাকিস্তানি গায়ক আতিফ আসলাম গেয়েছেন এবং ২৩ আগস্ট ২০১৭ তারিখে মুক্তি পায়। অ্যালবামের দ্বিতীয় একক "ভালবাসা যাক" অরিজিৎ সিং এবং সোমলতা আচার্য চৌধুরী গেয়েছেন এবং ৫ সেপ্টেম্বর মুক্তি পায়।. ১৫ ই সেপ্টেম্বার ছবিটির মিউজিক অ্যালবাম অফিসিয়ালি রিলিজ হয় অ্যারোপ্ল্যান এ যা আগে কখনো ঘটেনি টালিউডে।
জঁ-বাতিস্ত ল্যুলি

জঁ-বাতিস্ত ল্যুলি ( ২৮শে নভেম্বর, ১৬৩২ - ২২শে মার্চ, ১৬৮৭) একজন ইতালীয় বংশোদ্ভূত ফরাসি সঙ্গীতবিদ ছিলেন। ল্যুলি ফ্রান্সের রাজা ষোড়শ লুইয়ের শাসনামলে তার আদালতে কাজ করতেন। ল্যুলিকে বারোক সঙ্গীতের গুরু ধরা হয়। ১৬৬১ সালে তিনি ফরাসি নাগরিকত্ব লাভ করেন।
রতি অগ্নিহোত্রী

রতি অগ্নিহোত্রী ভারতের একজন চলচ্চিত্র অভিনেত্রী যিনি তার অভিনয় জীবন ১৯৭৯ সালের তামিল চলচ্চিত্র 'পুদিয়া ভারপুগাল' এর মাধ্যমে শুরু করেন। তিনি তেলুগু, কন্নড় এবং হিন্দি ভাষার চলচ্চিত্রেও কজ করেছেন। ১৯৮০ সালের উল্লাসা পারাভাইগাল (তামিল) তার জীবনের অন্যতম গুরুত্বপূর্ণ চলচ্চিত্র।
রতি অগ্নিহোত্রী উত্তর প্রদেশের বরেলিতে একটি পাঞ্জাবী পরিবারে জন্মগ্রহণ করেন। মাত্র ১০ বছর বয়সে তিনি মডেলিং শুরু করেছিলেন। রতির বয়স যখন ১৬ তখন তারা তামিলনাড়ুতে বসবাস করা শুরু করেন কারণ রতি তামিল চলচ্চিত্র শিল্পে অভিনয় করার সুযোগ পেয়ে গিয়েছিলেন। তামিলনাড়ুর চেন্নাইতে (তখন মাদ্রাজ) রতি 'গুড শেফার্ডস কনভেন্ট স্কুল' এ পড়েন এবং ঐ স্কুলের একটি মঞ্চ নাটকে অভিনয় করেছিলেন।
রতির একটি মঞ্চ নাটকে অভিনয়ের সময় দর্শক ছিলেন তামিল চলচ্চিত্র জগতে প্রবেশ করা নতুন পরিচালক পি ভারতীরাজা, তিনি তার চলচ্চিত্রের জন্য একটি নতুন নায়িকা খুঁজছিলেন। ভারতীরাজা রতির বাবার সঙ্গে কথা বলেন এবং বলেন এক মাসের মধ্যেই তিনি একটি চলচ্চিত্র বানানো শুরু করবেন। রতির বাবা সাথে সাথেই রাজী হয়ে যান এবং ১৬ বছর বয়সী রতি তার জীবনের প্রথম চলচ্চিত্র 'পুদিয়া ভারপুগাল' (১৯৭৯ সালে মুক্তি পায়) এ অভিনয়ের জন্য খুবই উত্তেজিত হয়ে যান।
পুদিয়া ভারপুগাল চলচ্চিত্রটি নায়ক কে. ভাগ্যরাজেরও অভিনীত প্রথম চলচ্চিত্র ছিলো, এই ভাগ্যরাজ রতিকে তামিল ভাষা শেখাতেন। চলচ্চিত্রটি ব্যবসাসফলতা পায় এবং রতি তামিল চলচ্চিত্রে একজন পরিচিত মুখ হয়ে যান। ভারতীরাজা তার আরেকটি চলচ্চিত্র "নিরাম মারাদা পুক্কাল" (১৯৭৯) তেও রতিকে নেন। রতি যদিও একজন পাঞ্জাবী ছিলেন, তামিল দর্শকেরা তাকে তাদের নিজেদের লোকই মনে করত। রতি নিজেকে 'হৃদয়ে তামিলিয়ান' বলতেন। তিনি তেলুগু এবং কন্নড় চলচ্চিত্রেও অভিনয় করেন, তিন বছরে তার অভিনীত ৩২টি চলচ্চিত্র মুক্তি পায়। কর্ণাটক প্রদশে তিনি নায়ক 'বিষ্ণুবর্ধন' এর সঙ্গে অভিনয় করে জনপ্রিয়তা লাভ করেন।
রতি 'জিনে কি আরজু' নামের একটি চলচ্চিত্রের মাধ্যমে হিন্দি চলচ্চিত্র জগতে প্রবেশ করেন, তবে তামিল চলচ্চিত্র শিল্পের তখনকার খ্যাতিমান পরিচালক কৈলাস বলচন্দ ১৯৮১ সালে রতিকে হিন্দি চলচ্চিত্রে নাম করিয়ে দেন 'এক দুজে কে লিয়ে' চলচ্চিত্রের মাধ্যমে যেখানে রতি সহ-অভিনেতা হিসেবে তামিল চলচ্চিত্রের তখনকার জনপ্রিয় তরুণ অভিনেতা কামাল হাসানকে পান। এই 'এক দুজে কে লিয়ে' যেটি হয়েছিলো ব্যাপক ব্যবসাসফল এর মাধ্যমে রতি আরো হিন্দি চলচ্চিত্রে কাজ করার প্রস্তাব পান এবং ৪০টিরও বেশি হিন্দি চলচ্চিত্রে কাজ করেন। হিন্দি চলচ্চিত্রের মহানায়ক অমিতাভ বচ্চন অভিনীত "কুলী" (১৯৮৩ সালে মুক্তিপ্রাপ্ত) চলচ্চিত্রে মুখ্য ভূমিকায় রতি ছিলেন।
বিসর্জন (২০১৭-এর চলচ্চিত্র)

বিসর্জন () হল পরিচালক কৌশিক গঙ্গোপাধ্যায়-এর পরিচালিত ২০১৭ সালের একটি বাংলা চলচ্চিত্র। এই চলচ্চিত্রে মুখ্য ভূমিকায় অভিনয় করেছেন আবির চট্টোপাধ্যায় ও জয়া আহসান। ওপেরা এই চলচ্চিত্রটি প্রযোজনা করেছে।চলচ্চিত্রটি "৬৪ তম জাতীয় চলচ্চিত্র পুরস্কার" পেয়েছে ২০১৭ সালে। এটি সেরা বাংলা চলচ্চিত্র বিভাগে পুরস্কৃত হয়েছে।
বাংলাদেশ- ভারতের সীমান্ত সংলগ্ন একটি বাংলাদেশি এলাকায় চোরাকারবারি একজন ভারতীয় মুসলমান নাগরিক নাসের নদীর পানিতে ভেসে চলে আসেন। পরে তার প্রাণরক্ষা করেন পদ্মা নামের একজন হিন্দু বিধবা মহীলা। সে তাকে তার বাড়িতে আশ্রয় দেয় এবং তাদের মধ্যে সৃষ্টি হয় এক অন্যরকম প্রেমের সম্পর্কের।
আপাত দৃষ্টিতে গনেশ মন্ডল কে খল চরিত্রের মনে হলেও সিনেমাটি শেষে গনেশ মন্ডল ই এই সিনেমার অন্যতম গুরুত্বপূর্ণ চরিত্র হিসেবে নিজেকে প্রতিষ্ঠিত করেছেন দর্শকদের মনে। এই লোকটি শুধু ভদ্রলোকই নন একজন প্রকৃত প্রেমিক ও বটে! নাসের পদ্মার রোমান্টিসিজম কে ই মনে হচ্ছে এতে মুখ্য করে দেখানোর চেষ্টা করা হয়েছে এবং সেটাই কাহিনীর মূল ভিত্তি। পদ্মার সহায়তায় এবং গনেশের চেষ্টায় নাসের পরে ভারিতে চলে যায় ঠিকই কিন্তু পদ্মাকে দিয়ে যায় ভালবাসার এক ভিন্নধর্মী উপহার।
প্রাচীন বাকু নগরী

প্রাচীন শহর বা অভ্যন্তরের শহর () হচ্ছে আজারবাইজানের রাজধানী বাকুর ঐতিহাসিক প্রাণ। প্রাচীন নগরী হচ্ছে বাকুর সব থেকে পুরাতন অংশ। যা একটি সুরক্ষিত দেয়াল দ্বারা ঘেরা। ২০০৭ সালে প্রাচীন নগরীর জনসংখ্যা ছিলো ৩০০০জন। ২০০০ সালের ডিসেম্বরে প্রাচীন বাকু নগরীকে শিরভানশাহ রাজপ্রাসাদ এবং বাকুর মেইডেন টাওয়ারের সংগে ইউনেস্কো বিশ্ব ঐতিহ্যবাহী স্থান হিসেবে ঘোষণা করে।
এটা ব্যাপকভাবে গৃহীত যে মেডেন টাওয়ার সহ পুরাতন শহর কমপক্ষে ১২ শতকে নির্মিত। তবে
অনেক গবেষক নির্মাণকাল ৭ম শতাব্দী বলে উল্লেখ করেছেন। প্রশ্নের যথাযথ উত্তর আজো পাওয়া যায়নি।
মধ্যযুগীয় সময়ে বাকুতে বিভিন্ন স্থাপনা
যেমন সিনিগ গালা মিনারেত, (১১ শতক), দুর্গ দেয়াল, এবং টাওয়ার (১১শ–১২শ শতক), মেডেন টাওয়ার, মুলতানি ক্যারাভানসেরাই এবং হাজী গায়েইব স্নানাগার (১৫ শতক), শিরভানশাহর রাজপ্রাসাদ (১৫শ–১৬শ শতক), বোখারা ক্যারাভ্যানসেরাই এবং গেসিমবে স্নানাগার নির্মিত হয়।
কালপঞ্জী অনুসারে ইতিহাস

কালপঞ্জী অনুসারে ইতিহাস হচ্ছে সময়ের নিরিখে প্রাচীন বিশ্ব থেকে বর্তমান দিন পর্যন্ত বিশ্বের ইতিহাসের উল্লেখযোগ্য যুগের সংক্ষিপ্ত বিবরণ।
াাাকননকণস
থাইল্যান্ডের বিশ্ব ঐতিহ্যবাহী স্থানের তালিকা

ইউনেস্কো থাইল্যান্ডে পাঁচটি জায়গাকে বিশ্ব ঐতিহ্যবাহী স্থান মনোনীত করেছে। ইউনেস্কো বিশ্ব ঐতিহ্যবাহী স্থান সেইগুলি যা ইউনেস্কো বিশ্ব ঐতিহ্য অধিবেশন অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য রূপে বর্ণিত।
টিউবলাইট (চলচ্চিত্র)

টিউবলাইট হলো ঐতিহাসিক যুদ্ধের উপর লিখিত এবং কবির খান পরিচালিত একটি ভারতীয় চলচ্চিত্র। এই চলচ্চিত্রের প্রযোজক হলেন সালমান খান এবং তার মা সালমা খান। এই চলচ্চিত্রটি ১৯৬২ সালে সংগঠিত ভারত-চীন যুদ্ধের ওপর নির্মিত, যেখানে সালমান খান একজন ভারতীয় নাগরিকের চরিত্রে অভিনয় করেছেন। এই চলচ্চিত্রের পরিচালক কবির খান নিশ্চিত করেছেন যে শাহরুখ খান এই চলচ্চিত্রে একটি বিশেষ ভূমিকায় উপস্থিত হবেন। জুলিয়াস পেকিয়াম এবং প্রীতম চক্রবর্তী এই চলচ্চিত্রে সংগীত প্রদান করেছেন। তারা দুজনে প্রথমে ব্যাকগ্রাউন্ড সঙ্গীত এবং পরে গানগুলো কম্পোজ করেছেন। এই চলচ্চিত্রটি ২০১৭ সালের ২৩শে জুন ঈদ উৎসবে মুক্তির জন্য নির্ধারণ করা হয়েছে। টিজারে প্রকাশ করা হয়েছে যে, এই চলচ্চিত্রটি ২০১৫ সালের হলিউড চলচ্চিত্র "লিটল বয়ের" ওপর নির্মিত।
কবির খান এই চলচ্চিত্রের জন্য কন্নড় ভাষায় তৈরিকৃত "টিউবলাইট" চলচ্চিত্রের পরিচালক হতে অনাপত্তিপত্র পেয়েছেন। এই চলচ্চিত্রের প্রথম অংশ চিত্রায়ন শুরু হয় ২০১৬ সালের জুলাইয়ে লাদাখে। চীনা অভিনেত্রী চু চুকে এই চলচ্চিত্রের মুখ্য নারীর চরিত্রের জন্য নির্ধারণ করা হয়। তিনি ২০১৬ সালের ৮ আগস্ট হতে শুটিং শুরু করেন। প্রথম অংশ চিত্রায়ন প্রায় ১ মাশ ব্যাপী চলে এবং ২০১৬ সালের মধ্য-আগস্টে তা সমাপ্ত হয়।
এই চলচ্চিত্রের গানগুলো রচনা করেছেন প্রীতম চক্রবর্তী।
পুণে বিভাগ

পুণে বিভাগ হল ভারতের রাজ্য মহারাষ্ট্র-এর ছয়টি প্রশাসনিক বিভাগের একটি। পুণে বিভাগের পশ্চিমে রয়েছে কোঙ্কন বিভাগ উত্তরে রয়েছে নাশিক বিভাগ, পূর্বে অমরাবতী বিভাগ ও দক্ষিণে রয়েছে কর্ণাটক রাজ্য।
বারামতী বিমানবন্দর

বারামতী বিমানবন্দর মহারাষ্ট্র-এর বারামতী শহরে অবস্থিত।এই বিমানবন্দর ১৯৯৬ সালে "মহারাষ্ট্র ইন্ড্রাস্টিয়াল ডেভলপমেন্ট কর্পোরেশন " দ্বারা নির্মিত হয়েছে।বর্তমানে বিমানবন্দরটি বিমান চালকদের পশিক্ষনের জন্য ব্যবহৃত হয়।
বিমানবন্দরটি সমুদ্র সমতল থেকে প্রায় ৬০৪ মিটার উচুতে অবস্থিত এবং বিমানবন্দরের আয়োতন ১৮২.৫ হেক্টর (৪৫১.১১ একর)। রানওয়েটি ১১/২৯ ও দৈর্ঘ্য ১৭৭০ মিটার।রানওয়ের দুই প্রান্তে বিমান ঘোরানোর ব্যবস্থা রয়েছে। এই বিমানবন্দরে তিনটি ট্রাক্সিওয়ে ও দুটি বিমান রাখার গ্যারাজ রয়েছে।গ্যারাজ দুটির আয়োতন ১৮০x১০০ মিটার ও ১০০x৭৫ মিটার। বিমানবন্দরের টার্মিনাল বা প্রন্তীকের আয়োতন ১১২ বর্গ মিটার। 
রিলায়েন্স এয়ারপোর্ট ডেভলপমেন্ট সংস্থা পাঁচটি বিমানবন্দর উন্নয়ের পরিকল্পনা করেছে।এই পাঁচটি বিমানবন্দরের মধ্যে বারামতী বিমানবন্দরকে রাখা হয়েছে। 
মুম্বই ও পুনে বিমাানবন্দরে ব্যক্তিগত বিমান রাখার জন্য গ্যারাজের সমস্য প্রতিনিয়ত দেখা যায়।এই সমস্যা সমাধানে ব্যক্তিগত বিমান মুম্বই বা পুনের পরিবর্তে বারামতী বিমানবন্দের রাখার প্রকল্প নিয়েছে রিলায়েন্স।এই বিমানবন্দরে নতুন গ্যারাজ বা হ্যাঙ্গার তৈরির পরিকল্পনাও নিয়েছে সংস্থাটি।
কোডইগনাইটার

কোডইগনাইটার একটি ওপেন সোর্স সফটওয়্যার যা, ওয়েব ফ্রেমওয়ার্ক ব্যবহারের জন্য তৈরি করা হয়েছে পিএইচপি দিয়ে ।
কোডইগনাইটার জনপ্রিয় মডেল–ভিউ–কন্ট্রোলার (MVC) প্যাটার্ন এর উপর ভিত্তি করে উন্নয়ন করা হয়েছে । যেখানে কন্ট্রোলার ক্লাসগুলা হচ্ছে এর অবিচ্ছেদ্য অংশ । যেখানে মডেল ভিউ কন্ট্রোলার এর উপর গুরুত্ব আরোপ করা হয়েছে । কোডিগনাইটার আরো মডিফাই করতে পারে হাইরিক্যাল মডেল ভিউ কন্ট্রোলার (HMVC) করতে পারবেন, যা ডেভেলপারদের কোড লিখার সুবিধার জন্যে মডেল ভিউ কন্টোলার সুবিধা প্রদান করে থাকে ।
কোডিগনাইটার অন্য সকল পিএইচপি ফ্রেমওয়ার্কের চাইতে অনেক দ্রুত । আগস্ট ২০০৮ সালে পিএইচপির শ্রষ্ঠা রাসমুস লার্ডফ কোডিগনাইটার সম্পর্কে বলেন যে তিনি এটি পছন্দ করেন "", কারণ এটি দ্রুত, হালকা এবং অন্তত একটি কাঠামো মত.""
কোডিগনাইটার এর সোর্সকোর্ড গিটহাব এর মাদ্ধ্যমে মেইন্টেইন করা হয় । 
ফেব্রুয়ারি ২৮,২০০৬ সালের প্রথম এলিসল্যাব এর দ্বারা এটা প্রকাশ করা হয় । 
জুলাই ৯,২০১৩ সালে এলিস ল্যাব নতুন একজন কর্নধারের নাম ঘোষণা করেন এটার উন্নয়নের জন্য । পরে ৬ই অক্টোবর ২০১৪ এলিস ল্যাব ব্রিটিশ কলাম্বিয়া ইন্সটিটিউট এন্ড টেকনোলজিকে এটার উন্ন্যয়নের দায়িত্বভার অর্পণ করেন ।
যতিচিহ্ন

যতিচিহ্ন, বিরামচিহ্ন বা ছেদচিহ্ন হল সেইসব সাংকেতিক চিহ্ন যেগুলো ব্যবহার করে বাক্যের বিভিন্ন ভাব, যেমন: জিজ্ঞাসা, বিস্ময়, সমাপ্তি ইত্যাদি সার্থকভাবে প্রকাশের মাধ্যমে বাক্যের অর্থ সুস্পষ্ট করা হয়। বাংলা ভাষায় ২০টির মতো যতিচিহ্ন রয়েছে। এদের মধ্যে বাক্যশেষে ব্যবহার্য যতিচিহ্ন ৪টি; বাক্যের ভিতরে ব্যবহার্য ১০টি এবং বাক্যের আগে পরে ব্যবহার্য ৬টি।
বাংলা ভাষায় নিম্নলিখিত যতিচিহ্নসমূহ ব্যবহৃত হয়:
কমা অপেক্ষা বেশি বিরতির প্রয়োজন হলে, সেমিকোলন বসে। যেমন: আরাফি এসেছিল; কিন্তু খাবার খায়নি।
বাক্যের পরিসমাপ্তি বোঝাতে দাঁড়ি বা পূর্ণচ্ছেদ ব্যবহার করতে হয়।
বাক্যে কোনোকিছু জিজ্ঞাসা করা হলে বাক্যের শেষে প্রশ্নবোধক চিহ্ন বসে।
একটি অপূর্ণ বাক্যের পর অন্য একটি বাক্যের অবতারণা করতে কোলন ব্যবহৃত হয়। বর্তমানে উদাহরণ বোঝাতেও কোলন বহুল ব্যবহৃত।
যৌগিক ও মিশ্র বাক্যে পৃথক ভাবাপন্ন দুই বা তার বেশি বাক্যের সমন্বয় বা সংযোগ বোঝাতে ড্যাস বসে। এ ছাড়াও এক বাক্যের সঙ্গে অন্য বাক্যের সংমিশ্রণে ড্যাশ চিহ্ন ব্যবহৃত হয়ে থাকে।
উদাহরণ বোঝাতে আগে কোলন ড্যাস ব্যবহৃত হত। বর্তমানে উদাহরণ বোঝাতে শুধু কোলন বহুল ব্যবহৃত।
সমাসবদ্ধ পদগুলোকে আলাদা করে দেখানোর জন্য হাইফেন(-) ব্যবহৃত হয়।
কোনো বিলুপ্ত বর্ণের পরিবর্তে লোপ চিহ্ন বসানো হয়।
বক্তার প্রত্যক্ষ উক্তিকে এই চিহ্নের অর্ন্তভুক্ত করতে হয়।
যদি উদ্ধৃতির ভেতরে আরেকটি উদ্ধৃতি থাকে তখন প্রথমটির ক্ষেত্রে দুই উদ্ধৃতি চিহ্ন এবং ভেতরের উদ্ধৃতির জন্য এক উদ্ধৃতি চিহ্ন হবে। এছাড়াও প্রবন্ধ, গল্প ও কবিতার নামের ক্ষেত্রেও যুগল উদ্ধৃতি চিহ্ন ব্যবহার করা হয়।
বন্ধনি চিহ্ন তিন প্রকার। যেমন:
মূলত গণিত শাস্ত্রে এগুলো ব্যবহৃত হলেও বিশেষ ব্যাখ্যামূলক অর্থে সাহিত্যে প্রথম বন্ধনী ব্যবহৃত হয়। এখানে থামার কোন প্রয়োজন নেই।
কোন শব্দ যখন অন্য একটি শব্দের পরিপূরক হিসেবে ব্যবহার করার সময় যে চিহ্ন ব্যবহার করা হয় তখন ঐ চিহ্নকে বিকল্প চিহ্ন বলা হয়। এছাড়াও “অথবা” শব্দের পরিবর্তে বিকল্প (/) চিহ্ন ব্যবহার করা হয়। যেমন: “সময়মত সালাত/নামাজ আদায় করুন।” এখানে সালাতের পরিবর্তে নামাজ শব্দটিও ব্যবহার করা যাবে।
আমরা যখন কথা বলি তখন সবগুলো বাক্য একযোগে না বলে থেমে থেমে বলি। অনেক সময় আবেগ প্রকাশ করি। কিন্তু বাক্য লিখে প্রকাশ করার সময় বিরতি ও আবেগ নির্দেশ করতে যতিচিহ্নের প্রয়োজন হয়। বাক্যে যতিচিহ্নের অশুদ্ধ ব্যবহার ক্ষেত্রবিশেষে অর্থবিকৃতি ঘটাতে পারে।